《赠皮信业改令安远》
明代·符锡

皮子里中彦，貌古心亦古。假令由汉川，役繁病荼苦。

熙治虽未谐，缺漏或少补。讵意安远行，时命固其所。

彼民得贤侯，此民失慈母。圣化靡内外，阳春不择土。

雕题被文化，殊俗见邹鲁。可称在循良，巧宦焉足数。

三年一转盻，宣召渠容阻。腾骧冀北群，剪拂滇南杜。

壮志轻四海，此别良楚楚。肯惜床头钱，倒囊一为酤。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。